ارسمك رسمة مبدعً يبدع أرسام
وأمحيك انا محية غشيم الكتابة
يحييك حرفي بالشعر وحبر الأقلام
وانهيك في شطراً ب لوم وعتابه
العام الأول خاطري شوق وهيام
واليوم فيني القلب كشّر نيابه
كنت افتكر تبقى على طول الأيام
أثرك عديم وبايعاً في تشابه
سلمت لك واقع وردّيت بأحلام
سلمت قصراً وشفنا خرابه
مديت لك قلبي على كف الأبهام
واهديت لك صافي وتهدي شهابه
مشيت دربك وانعثر خطي الأقدام
سريت درب الحب ومحدن درابه
الحب كنه طير طاير بالأحوام
تشوف طيرك مير ياكل عقابه
الساس لامن جاك مبني بالاوهام
ياقع رفيع الساس وتصلا تعابه
قررت افصد عرق حبي بالاحجام
وأطوي سنين الحب واطوي عذابه